ผลตรวจ​ความสมบูรณ์​ของเลือด Hemoglobin = 13 Hematocrit = 38 WBC = 6,190 Neutrophil(N)​ = 57 Lymphocyte(L) = 40 Monocyte(M)​ = 1 Eosinophil(Eo) = 2 Platelet Smear = 325,000 Rbc​Morphology​ = เล็กกว่า1+ สรุป​ผล​การ​ตรวจ​ความ​สมบูรณ์​ของ​เม็ด​เลือด​ คือ​ ผิดปกติ​ เม็ด​เลือด​แดง​มี​ขนาด​เล็ก​กว่า​ปกติ​ ดิฉันอยากสอบถาม​ว่าทำไมถึงผิดปกติค่ะ​ และต้องตรวจ​ซ้ำอีกไหมค่ะ
สวัสดีค่ะ จากผลเลือดที่ให้มานั้น ค่าเม็ดเลือดแดง คือจำนวนเม็ดเลือด อยู่ในเกณฑ์ปกติ เม็ดเลือดขาวและเกล็ดเลือดอยู่ในเกณฑ์ปกติการมีเม็ดเลือดแดงตัวเล็ก อาจเกิดจากการขาดธาตุเหล็ก การเป็นพาหะธาลัสซีเมีย หากเดิมสุขภาพแข็งแรงดี ไม่เคยมีปัญหาเรื่องซีด รับประทานอาหารครบ 5 หมู่ อาจจะเป็นจากพาหะธาลัสซีเมียได้ ซึ่งไม่มีอันตรายอะไร ยกเว้นจะมีบุตรอาจจะต้องไปฝากครรภ์เพื่อตรวจหาความเสี่ยงที่บุตรจะเป็นโรคควรไปตรวจเลือดเป็นประจำทุกปี เพื่อติดตามค่าเลือดว่าอยู่ในเกณฑ์ปกติหรือไม่ ถ้าไม่มีภาวะซีด ก็ไม่ต้องทำอะไรเพิ่มค่ะ